Document ID: /roh_data/filtered/fineweb-2-filterrobots_roh.jsonl.gz/45369

La suprastanza da l'Uniun per la Litteratura Rumantscha ULR ha decis d'annullar la radunanza generala ch'ella aveva spustà sin ils 3 d'october. La raschun è la situaziun cun il coronaviurs, scriva la suprastanza da la ULR en ina communicaziun. Per encunter vegn organisada ina radunanza electronica-digitala per laschar confermar tras in questiunari las fatschentas usitadas da l'onn.
La proxima radunanza generala regulara da l'Uniun per la Litteratura Rumantscha duai avair lieu ils 17 d'avrigl 2021.